Държавен вестник, бр. 26, 2011 г., стр. 19

БРОЙ  26	
Д Ъ Р Ж А В Е Н  В Е С Т Н И К 	
СТР.  19  
1. разработване, производство, употреба, 
поддържане, съхраняване, откриване, иденти­
фициране или разпространение на химически, 
биологически или ядрени продукти, свързани 
с отбраната, или други ядрени експлозивни 
устройства или за разработването, производ­
ството, поддръжката или съхраняването на 
ракети, способни да пренасят такива продукти, 
свързани с отбраната, или
2. военна крайна употреба, различна от 
тази по т. 1, в държава, която е обект на 
оръжейно ембарго, въведено с обща позиция 
или съвместно действие, приети от Съвета на 
Европейския съюз, или с решение на Орга­
низацията за сигурност и сътрудничество в 
Европа, или на оръжейно ембарго, наложено 
по задължителна резолюция на Съвета за 
сигурност на Организацията на обединените 
нации.
(4) Разрешение за износ при предоставяне 
на техническа помощ не се изисква, когато 
тя се предоставя:
1. в държава, включена в списъка по 
част 3 от Приложение II на Регламент (ЕО) 
№ 428/2009;
2. във формата на обществено достъпна 
информация или като част от базово научно 
изследване, така както тези понятия са опреде­
лени в международните режими за експортен 
контрол, организации или договори;
3. устно и не е свързана с изделия с двойна 
употреба, контролирани от един или повече 
международни режими, организации или 
договори.
(5) Разрешение за износ при предоставяне 
на техническа помощ се издава от Междуве­
домствената комисия по реда, определен за 
издаване на разрешение за износ на изделия 
и технологии с двойна употреба.
(6) Отказването, отлагането, изменянето, 
отнемането и продължаването на разрешение 
за износ при предоставяне на техническа 
помощ се извършват по реда на глава пета.
(7) Разрешението за износ при предоставяне 
на техническа помощ не е предназначено за 
митнически цели.
(8) Лицето, което използва разрешение за 
износ при предоставяне на техническа помощ, 
е длъжно да уведоми Междуведомствената 
комисия в срок не по-късно от 5 работни дни 
след извършването на износа.
Г л а в а  п е т а
ИЗДАВАНЕ, ОТКАЗВАНЕ, ОТЛАГАНЕ, 
ИЗМЕНЯНЕ, ОТНЕМАНЕ И ПРОДЪЛЖА­
ВАНЕ НА РАЗРЕШЕНИЯ
Чл. 55. (1) Лицата, подаващи заявление за 
издаване на индивидуално или глобално разре­
шение, представят пред Междуведомствената 
комисия заявление по образец и документи, 
удостоверяващи:
1. страните по конкретната сделка и пра­
вото им да извършват съответните дейности;
2. вида и произхода на продуктите, свър­
зани с отбраната, или на изделията с двойна 
употреба;
3. сделката или участието в изложение;
4. крайната употреба и крайния потребител;
5. условията на доставката.
(2) Изискванията за вида и съдържанието 
на документите по ал. 1 се определят с пра­
вилника за прилагане на закона.
Чл. 56. (1) Разрешението по чл. 28, ал. 2, 
3 и 4, чл. 29, 30, чл. 31, ал. 2 и 4, чл. 45, ал. 4 
и 5, чл. 47, ал. 1, чл. 50, чл. 51, ал. 3 и 4 и 
чл. 54, ал. 2 се издава в 4 екземпляра. Пър­
вият екземпляр се предоставя на заявителя, 
вторият се изпраща в Държавна агенция 
„Национална сигурност“, третият се изпраща 
в Централното митническо управление на 
Агенция „Митници“, а четвъртият остава в 
Междуведомствената комисия.
(2) Разрешението може да бъде използвано 
само от лицето, на което е издадено.
Чл. 57. (1) Междуведомствената комисия 
може да отложи вземането на решение по 
заявление за издаване на индивидуално или 
глобално разрешение:
1. когато липсват някои от документите, 
предвидени в правилника за прилагане на 
закона, или представените документи не съ­
държат изискваните данни;
2. при необходимост от извършване на 
проверка по чл. 64, ал. 2; 
3. при необходимост от получаване на 
допълнителна информация, свързана със 
сделката.
(2) Междуведомствената комисия уведомя­
ва заявителя за отлагането и за мотивите за 
отлагането в срока по чл. 64, ал. 7. 
(3) Отлагането по ал. 1 е до отпадане на 
основанието за него, но за срок, не по-дълъг 
от 60 дни.
Чл. 58. (1) Междуведомствената комисия 
отказва с мотивирано решение издаването на 
разрешение, когато:
1. са налице обстоятелства, които проти­
воречат на определените в чл. 1, ал. 2 или 
на посочените в чл. 12 от Регламент (ЕО) 
№ 428/2009 цели и задължения;
2. заявлението и приложените към него 
документи не съответстват на изискванията, 
предвидени в правилника за прилагане на 
закона;
3. е налице несъответствие между заявените 
и действителните обстоятелства по сделката;
4. заявителят е представил неистински 
документи или неверни данни;
5. обявените в заявлението за издаване на 
разрешение крайна употреба и краен потре­
бител не могат да гарантират, че изделията 
с двойна употреба няма да бъдат използвани 
за разработване, производство, използване,